|  |
| --- |
| MT_logo_bokmNy_sh |

Notat om tilråding av vedtak om oppheving av vernesone

|  |
| --- |
|  |

|  |  |  |  |
| --- | --- | --- | --- |
|  |  |  |  |

**Til:**  Seksjonssjef Lise Charlotte Rokkones **Dato:** 1. november 2024

**Fra:** Seksjon fiskehelse og fiskevelferd **Saksnummer:** 2024/285455

|  |
| --- |
|  |

**FASTSETTELSE AV ENDRINGSFORSKRIFT**

-om opphevelse av vernesonen i restriksjonssoneforskrift for ILA i Bjørnafjorden, Austevoll og Tysnes kommuner, Vestland

***Innholdet i forskriftsforslaget:***

Forskrifter om restriksjonssone for infeksiøs lakseanemi (ILA) opprettes for å forebygge, begrense og bekjempe sykdommen hos fisk i forskriftens virkeområde.

Vi foreslår nå en endring av [Forskrift om restriksjonssone for å forebygge, begrense og bekjempe infeksiøs lakseanemi (ILA) hos akvakulturdyr, Bjørnafjorden, Austevoll og Tysnes kommuner, Vestland - Lovdata](https://lovdata.no/dokument/LF/forskrift/2024-06-18-1044)

I forskriftens § 2 om virkeområde, oppheves vernesonen rundt lokalitet 24735 Gulholmen i Bjørnafjorden kommune med virkning fra 1. november 2024. Dagens overvåkingssone oppheves samme dato. Lokaliteter som tidligere var omfattet av overvåkningssonen, tas ut av restriksjonssoneforskriften. Ny overvåkningssone vil utgjøre det området som tidligere var vernesone. Restriksjonssonen går over i en overvåkingsfase fra 1. november 2024. Den foreslåtte overvåkingssonen vil gjelde i to år fra vernesonen ble opphevet, altså til 1. november 2026.

Utover opphevelse av vernesonen og endring av overvåkingssonens utstrekning, foretas det følgende endringer i restriksjonssoneforskriften:

For forskrifter som endres etter september 2023, hvor vernesonen oppheves, avviker vi fra forskriftsmalen og tar ikke inn et nytt ledd i § 10 med forbud mot å flytte fisk fra overvåkingssonen. Gjeldende dyrehelseregelverk har ikke bestemmelser om ulike kategorier av helsestatus, og det er derfor ikke lenger behov for forbud mot flytting av fisk fra overvåkingssonen.

Kravene til overvåking vil fortsatt gjelde i to år til.

***Bakgrunn:***

Vernesonen i restriksjonssoneforskriften har sin bakgrunn i utbrudd av fiskesykdommen ILA ved lokaliteten 24735 Gulholmen i Bjørnafjorden kommune, Vestland fylke i juni 2024.

Forskrift om restriksjonssone for ILA i Bjørnafjorden, Austevoll og Tysnes kommuner, Vestland fylke, ble fastsatt 18. juni 2024.

Mattilsynet, tilsynsdivisjon akvakultur, avdeling akvakultur sør, sendte 14. oktober 2024 anmodning til Mattilsynets hovedkontor ved seksjon fiskehelse og fiskevelferd om å oppheve vernesonen rundt lokalitet 24735 Gulholmen 1. november 2024.

I anmodningen opplyste tilsynsdivisjonen at vernesonen startet koordinert brakklegging 1. august 2024. Utbruddslokaliteten Gulholmen fikk påvist ILA 6. juni 2024. Anlegget var tømt for fisk 13. juni 2024, og opprydding, vask og desinfeksjon av anlegget ble godkjent av Mattilsynet 1. august 2024. Pålagt tre måneders brakklegging ble påbegynt samme dato.

Det er ingen andre anlegg i vernesonen.

Pålagt tre måneders brakklegging av utbruddslokalitet er oppfylt 1. november 2024.

Tilsynsdivisjonen mener alle forhold som er beskrevet i forskriftens § 13 om krav til opphevelse av vernesonen, vil være oppfylt 1. november 2024. Hovedkontoret anmodes om å oppheve tiltakene i vernesonen og gjøre vernesonen om til ny overvåkingssone fra samme dato.

Seksjon fiskehelse og fiskevelferd er enig i tilsynsdivisjonens vurdering, og ber om at vedlagte endringsforskrift om opphevelse av vernesonen fastsettes.

Restriksjonssoneforskriften skal i tråd med forskriftens § 18 andre ledd, oppheves automatisk to år etter fastsettelse av denne endringsforskriften som opphever vernesonen i samsvar med forskriftens § 13. Restriksjonssoneforskriften vil derfor oppheves automatisk 1. november 2026.

***Formål:***

Formålet med forskrift om restriksjonssone er å hindre videre spredning av ILA. Nå som kravene til sykdomsbekjempelse i vernesonen er oppfylt, oppheves denne sonen. Området går nå over i neste fase med overvåking av ILA.

***Høring:***

Opphevelsen av vernesonen skjer i tråd med anvisning i forskriften og trenger ikke særlig høring, se forskriftens § 13**.**

***Tilråding:***

Basert på vurderingene ovenfor, tilrår seksjon fiskehelse og fiskevelferd fastsetting av vedlagte forskrift om endring av forskrift om restriksjonssone for å forebygge, begrense og bekjempe infeksiøs lakseanemi (ILA) hos akvakulturdyr, Bjørnafjorden, Austevoll og Tysnes kommuner, Vestland

Vedlegg:

**Forskrift om endring av forskrift 18. juni 2024 nr. 1044 om restriksjonssone for å forebygge, begrense og bekjempe infeksiøs lakseanemi (ILA) hos akvakulturdyr, Bjørnafjorden, Austevoll og Tysnes kommuner, Vestland**

**Hjemmel:** Fastsatt av Mattilsynet, hovedkontoret 1. november 2024 med hjemmel i lov 19. desember 2003 nr. 124 om matproduksjon og mattrygghet mv. (matloven) § 19, jf. delegeringsvedtak 19. desember 2003 nr. 1790, delegeringsvedtak 5. mai 2004 og forskrift 6.april .2022 nr. 632 som utfyller dyrehelseforskriften med bestemmelser om melding, rapportering overvåkning, utryddelsesprogram og sykdomsfri status for bestemte dyresykdommer (dyrehelseovervåkningsforskriften) § 3, jf. forordning (EU) 2020/689 art. 58.

I

I forskrift 18. juni 2024 nr. 1044 om restriksjonssone for å forebygge, begrense og bekjempe infeksiøs lakseanemi (ILA) hos akvakulturdyr, Bjørnafjorden, Austevoll og Tysnes kommuner, Vestland, gjøres følgende endringer:

§ 2 skal *endret* lyde:

Forskriften gjelder opprettelse av restriksjonssone bestående av vernesone og overvåkningssone i Bjørnafjorden, Austevoll og Tysnes kommuner, Vestland fylke.

*Vernesonen omkring lokalitet 24735 Gulholmen i Bjørnafjorden kommune oppheves med virkning fra 1. november 2024. Området som omfattet vernesonen vil fra 1. november 2024 utgjøre ny overvåkingssone.*

*Overvåkingssonen omfatter lokalitet 24735 Gulholmen, og avgrenses:*

* *Over Bjørnafjorden fra Svarvahella på Reksteren (5,360443; 60,083972) i rett linje til et punkt i Bjørnafjorden (5,297887; 60,112598), videre nord nordøst til Alholmen (5,308759; 60,150867)*
* *Fra Alholmen (5,308759; 60,150867) til sørenden av Forstrøno (5,316753; 60,152736)*
* *Over Forstrønesundet fra Forstrøno (5,325359; 60,156327) til Leirvagen på Strøno (5,326562; 60,156416)*
* *Over Krokane fra Strøno (5,359096; 60,176775) til Hillsershavn (5,361150; 60,177605)*
* *Over Bjørnafjorden fra Lakshammaren (5,464347; 60,176749) i rett linje sør til et punkt i Bjørnafjorden (5,504393; 60,119385), videre sørvest til Instøy (5,459621; 60,082695)*
* *Fra Instøy (5,459621; 60,082695) til Litla Vernøy (5,453729; 60,081833)*
* *Fra Litla Vernøy (5,445107; 60,079095) til Toneset på Vernøy (5,437535; 60,078696)*
* *Over Hopssunet fra Vernøy (5,426433; 60,072303) til Reksteren (5,425930; 60,072246)*

*Koordinatene er angitt i desimal grader.*

*I vedlagte kart er overvåkingssonen merket med gult.*

Kapittel II om tiltak i vernesonen oppheves.

§ 13 skal *endret* lyde:

Etter at all laksefisk fra anleggene i vernesonen er slaktet ut, anlegg og utstyr forskriftsmessig rengjort og desinfisert, lokalitetene har gjennomført en samordnet brakklegging av vernesonen i minimum to måneder og anlegg der det er påvist ILA er brakklagt i minimum tre måneder, kan Mattilsynet vedta at vernesonen skal oppheves. *Fra samme dato gjøres vernesonen om til ny overvåkingssone. Vernesonen omkring lokalitet 24735 Gulholmen i Bjørnafjorden kommune oppheves med virkning fra 1. november 2024. Området som var omfattet av vernesonen utgjør fra 1. november 2024 ny overvåkingssone.*

Vedlegg 1 (kart) til forskriften erstattes av vedlegg 1 til denne forskriften*.*

II

Forskriften trer i kraft straks.

Vedlegg 1:

Kart over ILA-restriksjonssone i Bjørnafjorden, Austevoll og Tysnes kommuner, Vestland

